Social- og indenrigsminister Astrid Krag (S) og fungerende finansminister Morten Bødskov (S) præsenterer netop nu regeringens udspil til en reform af den økonomiske udligning mellem landets 98 kommuner. Altså det system, hvor de rigeste kommuner betaler til de fattigste.

Regeringen vil med udspillet flytte penge fra by til land. Sådan at de mere velhavende kommuner, der især ligger nord for København, skal afgive mere til yderkommunerne.

Der er flere kommuner, der får penge ud af reformen, end der er kommuner, der skal betale mere.

- Forskellene mellem land og by er blevet for store. De forskelle ønsker regeringen at udligne. Astrid Krag, Social- og indenrigsminister, S

- Forskellene mellem land og by er blevet for store. De forskelle ønsker regeringen at udligne, siger Astrid Krag på pressemødet.